2010. gada F1 sezona

2010. gada F1 sezona ir 61. Formula 1 sezona. Tajā piedalās trīs jaunas komandas: Campos, Lotus un Virgin, 8 komandas no . gada, pērnās sezonas konstruktoru kausa ieguvējas Brawn GP pēctece Mercedes, kā arī čempionātā atgriezusies Sauber.  tika paziņots, ka US F1 komanda, kurai arī tika piešķirta vieta čempionātā, finansiālu problēmu dēļ ir pārtraukusi savu darbu, komandas darbinieki ir atbrīvoti no pienākumu pildīšanas, kā arī komandas vienīgais pilots Hosē Marija Lopess ir atbrīvots no līgumsaistībām.

FIA izsludinātās izmaiņas tehniskajos noteikumos izsauca asas diskusijas komandu starpā. FOTA komandas draudēja nepieteikties 2010. gada čempionātam, tā vietā piedaloties savā čempionātā, tomēr iesniedza pieteikumus laikā, turpinot sarunas ar FIA.  komandas paziņoja par sava čempionāta izveidi, bet piecas dienas vēlāk atsauca paziņojumu un izteica gatavību piedalīties Formula 1.

 BMW Sauber paziņoja, ka 2010. gadā F1 nepiedalīsies. Divus mēnešus vēlāk brīvā vieta tika iedota Lotus. Tā paša gada  Toyota komanda paziņoja, ka čempionātā nepiedalīsies. 13. vieta tika piešķirta Sauber pēc tam, kad komandu nopirka tās iepriekšējais īpašnieks Pēteris Zaubers.

2010. gada sezona iezīmējusies ar jaunu punktu skaitīšanas sistēmu: tagad punktus saņēma ne tikai pirmajās astoņās vietās finišējušie, bet arī devītajā un desmitajā vietā finišējušie braucēji.

Komandas un piloti

Izmaiņas pilotu sastāvā

Debitē vai atgriežas F1 
 Karuns Čandhoks: debija F1 Hispania sastāvā;
 Lukašs di Grasi: debija F1 Virgin sastāvā;
 Niko Hilkenbergs: debija F1 Williams sastāvā;
 Vitālijs Petrovs: debija F1 Renault sastāvā;
 Bruno Senna: debija F1 Hispania sastāvā;
 Mihaels Šūmahers: atgriežas F1 Mercedes sastāvā;
 Pedro de la Rosa: atgriežas F1 Sauber sastāvā.

Maina komandu 
 Fernando Alonso: no Renault komandas pāriet Ferrari komandas sastāvā, parakstot 3 gadu līgumu;
 Rubenšs Barikello: no Brawn pāriet uz Williams;
 Džensons Batons: no Brawn pāriet uz McLaren, parakstot vairāku gadu līgumu;
 Timo Gloks: pēc līguma laušanas ar Toyota pievienojas jaunizveidotajai Virgin;
 Kamui Kobajaši: no Toyota uz Sauber;
 Heiki Kovalainens: no McLaren uz Lotus;
 Roberts Kubica: no BMW Sauber pāriet uz Renault;
 Niko Rosbergs: no Williams pāriet uz Mercedes;
 Jarno Trulli: no Toyota uz Lotus.

Pamet F1 
 Džankarlo Fizikella: kļūs par Ferrari komandas testu un rezerves pilotu pēc tam, kad 2009. gada sezonas noslēgumā pievienojās Ferrari komandai, aizstājot savainoto Felipi Masu;
 Romēns Grožāns nepagarināja līgumu ar Renault;
 Niks Heidfelds no Sauber uz Mercedes kā testpilots;
 Kadzuki Nakadžima no Williams uz Stefan testu komandu;
 Kimi Reikenens paziņoja par vienas sezonas pārtraukumu, jo neizdevās atrast vietu komandā, kas atbilstu viņa vēlmēm.

Kopvērtējums un rezultāti

Sacīkstes

Pilotu kopvērtējums 

† Braucējs nefinišēja, bet tiek klasificēts jo paveica vismaz 90% distances.

Komandu kopvērtējums 

† Braucējs nefinišēja, bet tiek klasificēts jo paveica vismaz 90% distances.

Izmaiņas noteikumos 
 Pitstopu laikā tiks aizliegta degvielas uzpilde. Sakarā ar šī noteikuma ieviešanu, mašīnas drīkstēs uzpildīt pēc kvalifikācijas beigām.
 Mašīnu skaits, kuras drīkst piedalīties sacīkstes, palielināts līdz 26, lai atļautu F1 paplašināšanos sakarā ar jauno komandu dalību.
 FIA katrai jaunajai komandai piešķirs 10 miljonus ASV dolārus, kā arī apmaksās divu mašīnu un 10 tonnu smagu kravu pārvadāšanu starp sacikšu norises vietām.
 Izmaksu samazināšanas dēļ, FOTA atteikusies no KERS sistēmas izmantošanas, taču komandas drīkstes sistēmu izmantot ja vēlēsies (noteikumos netiks ieveists punkts par KERS aizliegšanu).
 Līdz 620 kg palielināts formulas minimālais pieļaujamais svars.
 Aizliegts izmantot riepu sildītājus.

Izmaiņas punktu skaitīšanas sistēmā 
11. decembrī tika pieņemts lēmums mainīt punktu skaitīšanas sistēmu. Tas tika pamatots ar to, ka 2010. gada sezonā piedalīsies 13 komandas (26 piloti). Jaunajā sistēmā punktus saņems pirmo 10 vietu ieguvēji, pirmās vietas ieguvējs 10 punktu vietā iegūs 25.

Piezīmes un atsauces 

Formula 1
Formula 1 sezonas